kardosdrur/scandi-wiki huggingface dataset:
Operation Backfire (2. verdenskrig)

Operation Backfire (oprindelige titel: Learn to launch an aero–ballistic guided missile) var de vestallieredes hurtige adgang til teknisk viden om V2-raketterne umiddelbart efter Tysklands kapitulation i 1945. En af grundene til Operation Backfire var også at Sovjetunionen ikke skulle opnå viden om materialer og affyringsteknik af store raketter. Operationens højdepunkt var et britisk V2-raketaffyringsforsøg i oktober 1945 ved Cuxhaven.

Gennemførelse 

Fra hele Tyskland blev fundne byggedele, tre V2-raketter, tyske eksperter og krigsfanger transporteret til Cuxhaven. De cirka 600 involverede tyskere var kun villige til at samarbejde under betingelse af, at deres arbejde var offentligt ulykkesforsikret. De tyske soldaters status blev ændret til afvæbnede soldater fra en ikke mere eksisterende stat, og dermed ikke krigsfanger under Genevekonventionen. Alle involverede civilister fik status som embedsmænd.

Den til affyringstesten nødvendige affyringsrampe blev opført syd for Cuxhaven på det tidligere militære øvelsesterræn Altenwalde i den britiske besættelseszone. I dag er der kun en jordhøj og nogle bunkerrester tilbage.

Se også: Raketaffyringer i Cuxhaven

Rapport 
Efter få måneder udgav det daværende britiske krigsministerium "The War Office, London" en teknisk meget detaljeret og fotorig rapport.  
 Et fuldstændigt nyt våben med en hidtil ukendt mobilitet og usårlighed.
 Et teknisk fremskridt er at V2-raketterne under 2. verdenskrig havde en træfsikkerhed på 44 % inden for en radius af 10 km (baseret på 1.800 V2'ere affyret mod havnebyen Antwerpen).
 Den psykologiske virkning på fjenden var effektiv.
 Store militære udviklingsmuligheder, dermed også for civil udnyttelse af raketter (fx transatlantiske postraketter) 
 Facit: Under alle omstændigheder må de vestallierede i fremtiden bestræbe sig på at videreudvikle raketteknikken.

Raketopsendelser under Operation Backfire

Eksterne henvisninger 
 Britisk film (21 min længde) om Operation Backfire 
 Die vergessenen Raketenexperimente von Cuxhaven
 Das V 2-Versuchskommando Altenwalde
 Operation Backfire Tests at Altenwalde/Cuxhaven
 Operation Backfire Photos

2. verdenskrig
Raketter
The Legend of Zelda: Phantom Hourglass

The Legend of Zelda: Phantom Hourglass er en action-adventurespil udviklet og udgivet af Nintendo til Nintendo DS. Spillet er det fjortende i The Legend of Zelda-serien og efterfølgeren til The Wind Waker fra 2002. Phantom Hourglass blev udgivet i Japan i juni 2007; i Nordamerika, Australien og Europa i oktober 2007; og i Korea i april 2008. Spillet blev genudgivet til Wii U via Virtual Console-tjenesten i PAL-regionen i november 2015 og i Nordamerika i maj 2016.

Spillet indeholder 3D cel-shaded grafik med kamera i fugleperspektiv, beskæftiger kontrolforanstaltninger, der omfatter konsollens touchscreen og mikrofon, og brugte Nintendo Wi-Fi Connection til online spil. Spillets historie følger af The Wind Waker, der fokuserer på Links rejse for at redde sin ven Tetra fra historiens antagonist, Bellum, med hjælp fra kaptajn Linebeck og hans skib, S.S. Linebeck.

Kritikerne var positive over for Phantom Hourglass. Spillets kontrolordning blev rost, mens kritikken fokuserede på spillets onlinefunktioner, som blev anset for at være simple. Spillet modtog flere priser for videospilindustrien, herunder Nintendo DS Game of the Year fra GameSpot, GameSpy og IGN. Phantom Hourglass var den bedst sælgende spillet i sin første måned i Japan, med 302,887 solgte eksemplarer. I USA var spillet det femte bedst sælgende spilet i måneden det debuterede, med 262,800 solgte eksemplarer. 4.13 millioner eksemplarer af Phantom Hourglass blev solgt på verdensplan fra marts 2008.

Eksterne henvisninger 
 

Phantom Hourglass
Nintendo DS-spil
Virtual Console-spil til Wii U
The Legend of Zelda: The Minish Cap

The Legend of Zelda: The Minish Cap er et konsolspil og det tolvte spil i rækken af The Legend of Zelda-spil. Spillet er udviklet af Capcom og udgivet af Nintendo. Spillet udkom til Game Boy Advance i Japan og Europa i 2004, og Nordamerika og Australien året efter. I juni 2014 udkom spillet også på Virtual Console til Wii U.

The Minish Cap er det tredje Zelda-spil, der omfatter legenden om Four Sword. Den efterfølger Four Swords og Four Swords Adventures.

En magisk talende kasket, der hedder Ezlo, kan krympe spillets hovedperson Link til størrelsen af racen Minish, en race på størrelse med et insekt, der lever i Hyrule. Spillet har bevaret nogle af de fælles elementer fra tidligere Zelda-spil, såsom Gorons. Spillet indfører samtidig også et item, der hedder Kinstone, samt andre nye gameplay features.

The Minish Cap blev generelt godt modtaget blandt spilkritikere. Spillet blev navngivet det 20. bedste Game Boy Advance-spil i en IGN-feature, og blev valgt i 2005 som Årets Spil (Game of the Year) til Game Boy Advance af GameSpot.

The Minish Cap
Game Boy Advance-spil
Virtual Console-spil til Wii U
Kingdom Hearts 3D: Dream Drop Distance

Kingdom Hearts 3D: Dream Drop Distance (også kendt som Kingdom Hearts DDD) er det syvende spil i Kingdom Hearts-serien, som er lavet eksklusivt til Nintendo 3DS. Spillet blev annonceret ved E3 2010 og udkom i 2012.

Handlingen i spillet starter efter begivenhederne i Kingdom Hearts Re:coded. Det fokusere på Sora og Riku mens de tager deres eksamen i Mark of Mastery, hvor de skal beskytte verdener fra Master Xehanorts genkomst. Man kan kun spille én person alene ad gangen, men man kan få væsner som kaldes "Dream Eaters" som kan hjælpe i kampe.

Square Enix-holdet blev facineret af kvalitet på en Nintendo 3DS og besluttede derfor at lave et spil til systemet. De tog nogle elementer fra Kingdom Hearts Birth by Sleep og fik det forbedret. Historien og gameplay er lavet som en forsmag på Kingdom Hearts III.

Spillet blev godt modtaget i Japan og USA, hvor det solgte hhv. 250.000 og 180.000 eksemplarer.

Referencer 

3D: Dream Drop Distance
Computerspil fra 2012
Nintendo 3DS-spil
Kuurne-Bruxelles-Kuurne 2017

Kuurne-Bruxelles-Kuurne 2017 var den 69. udgave af cykelløbet Kuurne-Bruxelles-Kuurne. Løbet var en del af UCI Europe Tour-kalenderen og blev arrangeret 26. februar 2017. Det blev vundet af Peter Sagan fra , foran sidste års vinder Jasper Stuyven.

Hold og ryttere

Danske ryttere 
 Michael Mørkøv kørte for 
 Magnus Cort kørte for 
 Christopher Juul-Jensen kørte for 
 Matti Breschel kørte for 
 Michael Valgren kørte for

Resultater

Eksterne henvisninger 
 
 

2017
UCI Europe Tour 2017
Trofeo Laigueglia 2017

Trofeo Laigueglia 2017 var den 54. udgave af cykelløbet Trofeo Laigueglia. Løbet var en del af UCI Europe Tour-kalenderen og blev arrangeret 12. februar 2017. Det blev vundet af Fabio Felline, der kørte for  det italienske landshold.

Hold og ryttere

Danske ryttere
Matti Breschel kørte for 
Sebastian Lander kørte for GM Europa Ovini

Resultater

Eksterne henvisninger
 

2017
UCI Europe Tour 2017
Gul inkalilje

 
Gul inkalilje (Alstroemeria aurea) er en staude med en opstigende vækst. Blomsterne har hver guldgule kronblade. Arten bruges som prydplante i haver og parker.

Kendetegn 
Gul inkalilje er en staude med en opstigende vækst. Skuddene er hårløse og runde i tværsnit. Bladene er spredt stillede, elliptiske og hele med vredet bladstilk, buede bladribber og hel bladrand. Begge bladsider er hårløse og lysegrønne. Blomstringen foregår i juni-juli, hvor man finder blomsterne få sammen i små stande ved skudspidserne. De enkelte blomster er 3-tallige og énsymmetriske. Kronbladene er guldgule. Frugterne er kapsler med mange frø.

Rodsystemet består af tykke, dybtgående hovedrødder med et svagt forgrenet sæt af tynde siderødder.

Gul inkalilje når en højde på 75 cm og en bredde på ca. 50 cm.

Hjemsted 
Gul inkalilje har sin naturlige udbredelse i Argentina og Chile, og arten er forvildet (og ukrudtsagtig) i England, Australien og Newzealand. Arten hører hjemme i lysåbne skove, krat og græsområder med fugtig , men veldrænet jord. I de argentinske departementer Futaleufú og Languiñeo, som ligger i den nordvestlige del af provinsen Chubut findes subantarktiske, løvfældende skove. Her er arten dominerende sammen med en anden sydbøgeart, antarktisk sydbøg (Nothofagus antarctica), og her findes den sammen med bl.a. Acaena argentea og Acaena ovalifolia (begge er arter af slægten tornnød), andesceder, Berberis microphylla (en art af berberis), chilejordbær, Chiliotrichum diffusum, Chusquea culeou, darwinberberis, Elymus andinus (en art af kvik), fru heibergs hår, Galium hypocarpium og Galium richardianum (begge er arter af slægten snerre), glat ærenpris, Hierochloe redolens (en art af festgræs), hvid eskallonia, Hydrocotyle chamaemorus (en art af frøbid), krybende kambregne, Lathyrus magellanicus (en art af fladbælg), lenga, Luzula chilensis (en art af frytle), magellankorsrod, magellannellikerod, Maytenus boaria og Maytenus chubutensis (begge er arter af en slægt i Ananas-familien), Ribes cucullatum og Ribes magellanicum (begge er arter af Ribs-slægten), Schinus patagonicus (en art af pebertræ), Senecio filaginoides og Senecio neaei (begge er arter af slægten brandbæger), Sisyrinchium patagonicum (en art af slægten blåøje), Solidago chilensis (en art af slægten gyldenris), trefliget gummipude, Vicia magellanica (en art af slægten vikke) og Viola maculata (en art af slægten viol).

Galleri

Noter 

Gule blomster
Flerårige urter
Haveplanter
Chiles flora
Rasmus Nissen

Rasmus Nissen Kristensen (født 11. juli 1997 i Brande) er en dansk fodboldspiller, der spiller som højre back for Leeds og på det danske landshold. Han har tidligere spillet for FC Midtjylland, AFC Ajax, og Redbull Salzburg.

Karriere 
Nissen er født ind i en fodboldfamilie og begyndte af spille fodbold i Brande IF, da han var seks år gammel. Han spillede i klubben i seks år, før han skiftede til Herning Fremad, hvor han spillede to år. Nissen skrev i 2012 under på ungdomskontrakt med FC Midtjylland.

Nissen var anfører for FC Midtjyllands UEFA Youth League 2015-16-hold, som slog Atletico Madrid i straffesparkskonkurrence efter 4-4 i ordinær spilletid den 10. februar 2016, hvormed man kvalificerede sig til 1/16-delsfinalen mod FC Barcelona, som man dog tabte 3-1.

FC Midtjylland 
Nissen blev rykket op i førsteholdstruppen i sommeren 2016 i en alder af 18 år. Han skrev under på femårig professionel kontrakt.

Han fik sin officielle debut for FC Midtjylland den 7. marts 2016 i Superligakampen mod FC Nordsjælland. Nissen startede på bænken, men erstattede Václav Kadlec i det 39. minut i et 1-2-nederlag.

Personlige forhold 
Nissen er nevø til den tidligere Sturm Graz-spiller Sigurd Kristensen og er fætter til Leon Jessen. Hans lillesøster er håndboldspilleren Naja Nissen Kristensen, som spiller for Ringkøbing Håndbold.

Referencer

Eksterne henvisninger 
 
 Rasmus Nissen  på FC Midtjyllands hjemmeside

Fodboldspillere fra Brande IF
Fodboldspillere fra Herning Fremad
Fodboldspillere fra FC Midtjylland
Deltagere ved verdensmesterskabet i fodbold 2022
Fælledhallen (Skanderborg)

Fælledhallen er et idrætsanlæg i Skanderborg på Frueringvej 3. Hallen bliver til dagligt brugt af de lokale håndboldligahold, Skanderborg Håndbold og Skanderborg Aarhus Håndbold. Hallen har cirka plads til 2.000 tilskuere.

Hallen, med tilnavnet "Orangeriet" blev i oktober 2016 åbnet, som er opført i forbindelse med Skanderborgs nye rådhus..

Eksterne kilder og henvisninger 

Idrætsanlæg i Danmark
Etableret i 2017
Skanderborg
Marcus Mølvadgaard

Marcus Mølvadgaard (født 3. august 1999 i Danmark) er en dansk fodboldspiller, der spiller for Næstved Boldklub.

Karriere

Randers FC 
Mølvadgaard trænede i maj 2015 en uge med den tyske klub 1. FSV Mainz 05 uden at opnå en kontrakt.

Mølvadgaard fik sin debut i Superligaen for Randers FC den 5. august 2016, da han blev skiftet ind i det 82. minut i stedet for Viktor Lundberg i en 1-0-sejr hjemme over AC Horsens.

Den 15. november 2016 blev det offentliggjort, at Mølvadgaard skrevet under på toårig fuldtidskontrakt med Randers FC og blev samtidig rykket op i førsteholdstruppen gældende fra starten af 2017.

Referencer

Eksterne henvisninger 
 

Fodboldspillere fra Danmark
Fodboldspillere fra Randers FC
Visions

Visions er det tredje studiealbum fra det danske indie/folk-band Hymns from Nineveh. Albummet blev udgivet den 16. september 2013 og fik gode anmeldelser. Det toppede som nummer 5 på den danske Album Top 40.

Spor 
 "I Saw These Things Happening"
 "Everything We See Will Turn To Dust"
 "A Kid On The Beach"
 "I Saw Ashes Where You Once Lay"
 "Angel Falling"
 "Far Away From Eden"
 "The Colors Of The Sea"
 "Sapphire Skies, Rivers Of Rubies"
 "A Hazy Vision"
 "A Brief Glimpse Of Smoke"
 "I Saw The Holy Dove Move"
 "I See These Things Happening"
 "Epilogue: What Does It Mean?"

Referencer

Eksterne henvisninger 

Album fra 2013
Hymns From Nineveh-album
Mathias Rasmussen

Mathias Rasmussen (født 25. november 1997) er en norsk fodboldspiller, der spiller for Union Saint-Gilloise.

Karriere 
Rasmussen skrev under på en treårig kontrakt med IK Start i august 2013 efter at have spillet for Lyngdal. Han fik sin debut i Start, da han blev skiftet ind i cupopgøret mod Høllen den 24. april 2014.

I en alder af 16 år og 342 dage fik Rasmussen sin debut i Eliteserien mod Sandnes Ulf den 2. november 2014, da han blev skiftet ind i stedet Kristoffer Ajer efter 70 mintter. En måned efter Tippeliga-debuten blev Rasmussen rykket op i førsteholdstruppen, hvor han samtidig forlængede sin kontrakt frem til 2017-sæsonen.

Den 15. juli 2016 blev det offentliggjort, at Rasmussen skiftede til Nordsjælland, hvor han skrev under på en fireårig kontrakt.

Referencer

Eksterne henvisninger 
Mathias Rasmussen  på IK Starts hjemmeside

Fodboldspillere fra Norge
Fodboldspillere fra IK Start
Fodboldspillere fra FC Nordsjælland
Nodeland Station

Nodeland Station (Nodeland stasjon) er en jernbanestation på Sørlandsbanen, der ligger i byområdet Nodeland i Songdalen kommune i Norge.

Stationen åbnede 17. december 1943, da banen blev forlænget fra Kristiansand til Sira. Stationsbygningen var opført året før efter tegninger af Gudmund Hoel og Bjarne Friis Baastad ved NSB Arkitektkontor. Stationen blev fjernstyret fra 19. november 1969 og blev ubemandet 1. juni 1970.

I 2000 blev stationen lukket som følge af lave passagertal, men den blev genåbnet i 2003. I de følgende år kom der byudvikling i området, hvilket øgede pendlertrafikken. Stationen var imidlertid i dårlig stand og både perroner og krydsningsspor var for korte. Derfor gennemførte Jernbaneverket i 2012 en gennemgribende renovering, hvor den hidtidige 70 m lange øperron blev erstattet af to nye 220 m lange sideliggende perroner, mens krydsningssporet blev forlænget fra 420 m til 718 m.

Litteratur

Eksterne henvisninger

Noter 

Stationer på Sørlandsbanen
Etableret i 1943
Jernbanestationer i Agder
Breland Station

Breland Station (Breland stasjon) er en jernbanestation på Sørlandsbanen, der ligger i Marnardal kommune i Norge.

Stationen åbnede 17. december 1943, da banen blev forlænget fra Kristiansand til Sira. Stationsbygningen var opført året før efter tegninger af NSB Arkitektkontor. Stationen blev fjernstyret fra 19. november 1969 og blev ubemandet 1. juni 1970. Stationsbygningen blev revet ned i 1987.

Breland betjenes kun af et enkelt tog mod Kristiansand om morgenen og et derfra om eftermiddagen. Der har været forslag fremme om at nedlægge den, men Stortinget vedtog at opretholde den i forbindelse med finansloven for 2013.

Eksterne henvisninger

Noter 

Stationer på Sørlandsbanen
Etableret i 1943
Jernbanestationer i Agder
Marnardal Station

Marnardal Station (Marnardal stasjon) er en jernbanestation på Sørlandsbanen, der ligger i Marnardal kommune i Norge.

Stationen åbnede 17. december 1943, da banen blev forlænget fra Kristiansand til Sira. Stationsbygningen var opført året før efter tegninger af NSB Arkitektkontor. Stationen blev fjernstyret fra 19. november 1969 men var fortsat bemandet med billetsalg indtil 13. juni 1988.

I 1992 blev krydsningssporet forlænget. I 2012 blev stationen moderniseret med højere og længere perroner med bedre tilgængelighed. Desuden blev køreledningsanlægget og et sidespor fornyet.

Noter

Eksterne henvisninger 

Stationer på Sørlandsbanen
Etableret i 1943
Jernbanestationer i Agder
Amt Anklam-Land

Amt Anklam-Land er et amt i Landkreis Vorpommern-Greifswald i den tyske delstat Mecklenburg-Vorpommern. I Amt Anklam-Land har 18 kommuner sluttet der administration sammen, og den har sæde i kommunen Spantekow.

Amt Anklam-Land blev oprettet 1. januar 2005 af de tidligere amter Ducherow, Krien og Spantekow. 7. juni 2009 blev Drewelow og Japenzin indlemmet i Spantekow ligesom Löwitz og Rathebur blev en del af Ducherow. 1. januar 2010 blev Pelsin en bydel i Anklam.

1. januar 2014 blev de tidligere kommuner Liepen og Neetzow lagt sammen til den nye kommune Neetzow-Liepen.

Amtets område strækker sig fra floden Peene mod nord til Großer Landgraben mod syd Süden. En mindrte del af amtet frænser mod nordøst til Stettiner Haff. Amtet grænser i syd til Landkreis Mecklenburgische Seenplatte og amterne Torgelow-Ferdinandshof og Am Stettiner Haff og mod nord til Amt Züssow. Enkelte bakker i området når op over 50 meter. Den største sø er Putzarer See. Større vandløb er Peene, Große Landgraben og Peene-Südkanal.

I den nordlige del af Amt Anklam-Land går Bundesstraße B 199 fra den mod vest liggende motorvej A 20 mod Anklam. B 197 (fra Anklam mod Neubrandenburg) krydser amtet i nord-sydgående retning.

Kommuner med landsbyer og bebyggelser 
 Bargischow med Anklamer Fähre, Gnevezin og Woserow
 Blesewitz med Alt Sanitz und Neu Sanitz
 Boldekow med Borntin, Glien, Glien Siedlung, Kavelpaß, Putzar, Rubenow og Zinzow
 Bugewitz med Kalkstein, Kamp, Lucienhof og Rosenhagen
 Butzow med Alt Teterin, Lüskow og Neu Teterin
 Ducherow med Busow, Heidberg, Kurtshagen, Löwitz, Marienthal, Neuendorf A, Rathebur, Schmuggerow, Schwerinsburg og Sophienhof
 Iven
 Krien med Albinshof, Krien-Horst, Neu Krien, Stammersfelde og Wegezin
 Krusenfelde med Gramzow und Krusenkrien
 Medow med Brenkenhof, Nerdin, Thurow og Wussentin
 Neetzow-Liepen med Kagenow, Klein Below, Liepen, Neetzow, Padderow, Preetzen, Priemen, Steinmocker og Steinmocker-Ausbau
 Neu Kosenow med Alt Kosenow, Auerose, Dargibell og Kagendorf
 Neuenkirchen med Müggenburg og Strippow
 Postlow med Görke og Tramstow
 Rossin med Charlottenhof
 Sarnow med Idasruh, Panschow og Wusseken
 Spantekow med Dennin, Drewelow, Fasanenhof, Janow, Japenzin, Neuendorf B, Rebelow, Rehberg og Schwerinshorst
 Stolpe an der Peene med Dersewitz, Grüttow og Neuhof

Eksterne kilder/henvisninger 

 Amtets websted 

 
Landkreis Vorpommern-Greifswald
Špindlerův Mlýn

Špindlerův Mlýn (; tysk: ) er en landsby i det nordlige Tjekkiet, nær grænsen til Polen, med  indbyggere. Den ligger i bjergområdet Krkonoše, som er en del af Sudeterne. Landsbyen ligger over 700 meter over havet, ved mødestedet mellem floderne Elben og Dolský potok, samt er omkranset af bjerge som Kozí hřbety og Medvědín.

Den omkringliggende regionen har traditionelt været kendt for minedrift. Udvinding af sølv og kobber er beskrevet tilbage til det 16. århundrede. Selve landsbyen Špindlerův Mlýn regnes imidlertid for være grundlagt i slutningen af det 18. århundrede af skovarbejdere som indvandrede fra Schlesien. I 1784 var der opført fem hytter, en mølle og et skovhus. Møllen tilhørte Špindler-familien, og blev et naturligt mødested for landsbyens beboere. 13. juli 1793 godkendte kejseren af det Habsburgske monarki, Frans II, etableringen af en menighed og opførelsen af en kirke, som skulle erstatte den forfaldne bygning i Svatý Petr.

Siden midten af det 19. århundrede har turisme udviklet sig til at blive en vigtigere levevej og udviklingen tog yderligere fart i det 20. århundrede.

Byen er et populært rejsemål for skiturister og har en overnatningskapacitet på omkring 10.000 senge. Skisportsområdet har 16 lifter, 25 km piste og 92 km landrendsløjper, hvilket gør det til Tjekkiets største skisportssted.

Referencer 

Byer i Tjekkiet
Sudeterne
Vintersportssteder i Tjekkiet
Victor Nelsson

Victor Enok Nelsson (født 14. oktober 1998 i Hornbæk) er en dansk fodboldspiller, der spiller som midterforsvarer for den tyrkiske klub Galatasaray. Han har tidligere spillet for F.C. København, hvortil han kom fra FC Nordsjælland i sommeren 2019.

Karriere 
Nelsson startede med at spille fodbold, da han var fire år gammel i Hornbæk IF, hvor hans far også var træner. Senere hen blev han kontaktet af talentspejdere, og den 25. marts 2010 skiftede han til FC Nordsjælland.

FC Nordsjælland 
Nelsson fik sin debut for FC Nordsjælland den 12. september 2016, da han blev skiftet i det 87. minut i stedet for Mathias Jensen i et 1-3-nederlag til AGF.

Nelsson skrev under på sin første professionelle kontrakt den 14. oktober 2016 og blev samtidig rykket op i førsteholdstruppen. Han fik hurtigt succes på førsteholdet og endte med at blive holdets anfører.

FC København 
Efter sin succes i Nordsjælland skiftede Nelsson i juli 2019 til F.C. København, hvor han fik en femårig kontrakt.

Den 11. august 2021 blev det offentliggjort, at Nelsson var solgt til Galatasaray. Nelson opnåede i alt 85 kampe for FCK, heraf 63 superligakampe.

Referencer

Eksterne henvisninger 
 Victor Nelsson på Soccerway
 

Fodboldspillere fra Danmark
Fodboldspillere fra Hornbæk IF
Fodboldspillere fra FC Nordsjælland
Fodboldspillere fra FC København
Fodboldspillere fra Galatasaray SK
Deltagere ved verdensmesterskabet i fodbold 2022
Profiler

En profiler er et program, der kan overvåge kørslen af et andet program og foretage forskellige målinger undervejs. Disse målinger kan bruges som grundlag for optimering af programmet eller som grundlag for fejlsøgning. En profiler kan optælle antallet af kald til hver procedure eller funktion, antallet af gange en given instruktion eller sætning kaldes, tiden brugt på hver procedure eller funktion, antal og varighed af databasekald eller I/O-kald eller hukommelsesforbruget. Oplysningerne fra profileren kan vise, om man under en aftestning er kommet igennem de ønskede dele af programmet, om der allokeres hukommelse, der ikke bliver frigivet, og pege på de dele af programmet, hvor der bruges mest tid, og hvor programmet måske skal optimeres. 

Udviklingsværktøjer
Andreas Skovgaard

Andreas Skovgaard (født 27. marts 1997) er en dansk fodboldspiller, der spiller for Cracovia.

Karriere 
Han fik sin debut i Superligaen den 28. februar 2015, da han blev skiftet ind i det 90. minut i stedet for Tobias Mikkelsen i 1-1-kampen mod Viborg FF. I sin debutsæson i Superligaen 2014-15 spillede han alle 15 forårskampe, hvoraf 14 af kampene var fra start.

Den 23. marts 2016 blev det offentliggjort, at Andreas Skovgaard havde forlænget kontrakten med FC Nordsjælland frem til den 31. december 2018.

Referencer

Eksterne henvisninger 
 

Fodboldspillere fra Danmark
Fodboldspillere fra Farum Boldklub
Fodboldspillere fra FC Nordsjælland
Hunter (tv-serie)

Hunter er en amerikansk politiserie skabt af Frank Lupo, som blev vist på NBC fra 1984 til 1991. Blandt de medvirkede var Fred Dryer som Sgt. Rick Hunter og Stepfanie Kramer som Sgt. Dee Dee McCall.

Roller 
 Fred Dryer ... Det. Sgt. Rick Hunter
 Stepfanie Kramer ... Det. Sgt. Dee Dee McCall (1984–1990)
 Darlanne Fluegel ... Off. Joanne Molenski (1990–1991) 
 Lauren Lane ... Police Sgt. Chris Novak (1991) 
 Michael Cavanaugh ... Capt. Lester Cain #1 (1984)
 Arthur Rosenberg ... Capt. Lester Cain #2 (1984)
 John Amos ... Capt. Dolan (1984–1985)
 Bruce Davison ... Capt. Wyler (1985–1986) 
 Charles Hallahan ... Capt. Charles Devane (1986–1991) 
 John Shearin ... Lt. Ambrose Finn (1985–1988) 
 James Whitmore Jr. ... Sgt. Bernie Terwilliger (1984–1986)
 Garrett Morris ... Sporty James (1986–1989)
 Steve Yager ... Football Fanatic Michael (1990–1991)

Eksterne henvisninger 
 

Amerikanske tv-serier fra 1980'erne
Tv-programmer fra NBC